नौकरशाही में बैठे बहुत कम लोग ही अपनी साफगोई केलिए जाने जाते हैं, अन्यथा गोलमटोल जवाब देकर निकला सबको आता है। जल-संसाधन मंत्रालय के सचिव श्री शशिशेखर ने माना कि नदियों की सेहत बचाने और उनके अस्तित्व की हिफाजत करने में सरकार असफल रही है। तमिलनाडु कैडर के श्री शशिशेखर १९८१ बैच के आईएस अधिकारी अपने साफ़-सपाट बयान और प्रतिबद्ध कार्यशैली केलिए जाने जाते हैं। ऐसे में संस्कृति के साथ नदियों का नाता जोड़कर उनकी हिफ़ाजत का परचम लहराने में व्यस्त मौजूदा केंद्र सरकार के सामने शशिशेखर का यह बयान कई सारे प्रश्न खड़े करता है।